بته‌گه‌ى مه‌یدان (فرده‌وس) له‌نیسان 2003 ، ئه‌ویش له‌وه‌ر ئه‌وه‌ك به‌ڵكوو وه‌فه‌وتیان ئه‌و رژیم دكتاتۆره‌ ك نزیكه‌و سه‌ده‌یگ  بیبه‌شیان كردویگ  له‌گشت هه‌قیگ  ماددى و مه‌عنه‌وى خوه‌یان ، وه‌لى وه‌ل په‌یابوین حوكم وه‌ناو دیموكراتى ئیسه‌ى عراق ئه‌را جاریگ  تر خه‌وه‌یلیان له‌چاڵ نریا ، ئیسه‌یش هه‌رچوینیگ  بووگ هه‌ر دڵخوه‌شن وه‌ ئه‌وه‌ك رووژگاریگ  وشه‌ یا كه‌لیمه‌یگ  ئه‌گه‌ر وتنیشى قه‌یه‌غه‌ بوى ئمڕوو ئه‌وه‌سه‌ وه‌ئاشكرا هاوار ئه‌راى كه‌ن ك ئه‌ویش وشه‌ى (ئیمه‌ كوردیم) بوى .
له‌شوون دروسبوین حكوومه‌ت عراق ، كورده‌یل فه‌یلى جویر هاووڵاتى پله‌ دویم ته‌ماشا كریان ، بیجگه‌ ئه‌و قانوونه‌یله‌ ك تایبه‌ت وه‌ ئه‌وان له‌ په‌رله‌مان عراق ده‌ركریانه‌و هه‌ق هاووڵاتى ته‌واویگ وه‌پیان به‌خشى و داواى هه‌رچى زویتر قه‌ره‌بووكردنیان كرد ئه‌را هاوردنه‌وه‌ى ماڵك و موڵكه‌یل زه‌فتكریاگیان ، وه‌لى تائیسه‌ جى وه‌جى نه‌كریاگه‌و تائیسه‌یش جویر ئه‌وه‌ك خود كورده‌یل فه‌یلى ئویشن جویر ساڵه‌یل هه‌یشتاى سه‌ده‌ى وه‌رین له‌ناڕه‌حه‌تى و كوڵه‌مه‌رگى ژیه‌ن ، له‌وه‌ر ئه‌وه‌ بایه‌سه‌ له‌بان كورده‌یل فه‌یلى وه‌ یه‌كده‌نگى و یه‌كهه‌ڵویستى خوه‌یان فشار بخه‌نه‌ بان حكوومه‌ت ئاینده‌ ئه‌را جى وه‌جیكردن ئه‌و قانوونه‌یله‌ ك تایبه‌تن وه‌ ئه‌وان و تا له‌یه‌ودویا كه‌م وكوڕى نه‌كریه‌یگ  له‌ وه‌ڕیه‌وبردن كاره‌یلیان وه‌و شیوه‌ ك داوا له‌لیان كریاگه‌ ئه‌رك بان شانیان جى وه‌جى بكه‌ن .
بیگومان تا ئیسه‌یش زندانیه‌یل سیاسى له‌ كورده‌یل فه‌یلى هویچ هساویگ  ئه‌رایان نه‌كریاس له‌لایه‌ن ده‌زگاى زندایه‌یل سیاسیه‌وه‌ ، وه‌ل ئه‌وه‌یشا وه‌ڕیه‌وبه‌رایه‌تى (ره‌گه‌زنامه‌ى عراقى) یا مودیریه‌ى جنسیه‌ تا ئیسه‌ له‌جیاى ئه‌وه‌ك هاوكارى و ده‌سمیه‌ت كورده‌یل فه‌یلى به‌یگ  ، نوڕید وه‌چه‌واشه‌وه‌ هه‌ر كیشه‌و گرفت خه‌یگه‌ وه‌رده‌م ئه‌و هاووڵاتیه‌یله‌ ك داواكارى پیشكه‌ش كردنه‌ ئه‌را وه‌رگرتن شوناسنامه‌ى عراقى ، یا تویه‌نیم بویشیم ئاماده‌كارى خواستیگ  له‌و باوه‌ته‌وه‌ نه‌كریاگه‌ . له‌لایگ  تره‌وه‌ (مه‌حموود عوسمان) كه‌سایه‌تى سه‌روه‌خوه‌یى سیاسى كورد و ئه‌ندام په‌رله‌مان عراق داوا له‌گشت لایه‌نه‌یل كوردى كردگه‌ ك وه‌ جددى بانه‌ ده‌م كیشه‌ى كورده‌یل فه‌یلیه‌وه‌ ، یه‌یش دویر له‌گشت هویره‌وكردن وه‌رته‌نگیگ  حزبایه‌تى و هه‌مان وه‌خت ئشاره‌ت وه‌ ئه‌وه‌یش كرد ك لایه‌نه‌یل كوردستانى فه‌یلیه‌یل پشتگووش خستنه‌و ته‌نیا گرینگى یا ئه‌همیه‌ت وه‌ ئه‌وانه‌ ده‌ن ك لایه‌نگر و ئنتمایان ئه‌را ئه‌وانه‌و بیگومان یه‌یش نه‌ف وه‌ به‌رژه‌وه‌ندى گشتى نه‌ته‌وه‌یى كورد نیه‌ڕه‌سنیگ  . بیجگه‌ ئه‌وه‌یش كه‌سایه‌تییگ  تر فه‌یلى باس له‌وه‌ كردگه‌و ئویشیگ  : ئیمه‌ بایه‌سه‌ حاشا له‌وه‌ نه‌كه‌یم ك ئیمه‌ جویر كورد فه‌یلى دویره‌و خریایمنه‌ ، وه‌لى بایه‌سه‌ ئه‌را ره‌سین وه‌گشت ئه‌و هه‌قه‌یله‌ ك له‌لى بیبه‌ش بویمنه‌ هه‌وڵ و ته‌قلاى خوه‌مان ئه‌ڕاى باریمنه‌ كار و ئه‌و ریگه‌ى دویرو دریژه‌ ك ها له‌وه‌رده‌ممان بوڕیمنه‌ى ، چوینكه‌ كیشه‌ى كورده‌یل فه‌یلى له‌گشت كیشه‌یل عراق گه‌وراتر و گرینگتره‌و بایه‌سه‌ بخریه‌یگه‌ نواى گشت كیشه‌یگه‌وه‌ له‌وه‌ر خاتر چاره‌سه‌ركردن و یه‌كلاكردنه‌وه‌ى .
